
Αριθ 61984/ΑΙΟΑΑ 1053 (1) 

Ανασυγκρότηση του Διοικητικού Συμβουλίου του Οργανισμού Ασφάλι¬ 

σης Εξαγωγικών Πιστώσεων (ΟΑΕΠ). 

Ο ΥΠΟΥΡΓΟΣ 
ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις: 

α. του Ν. 1796/88 «Σύσταση Οργανισμού Ασφάλισης Εξαγωγικών 


Πιστώσεων (ΟΑΠΕ) και άλλες διατάξεις», 

β. του άρθρου 87 παρ. 2 του Ν. 1892/90 «Για τον Εκσυγχρονισμό 
και την Ανάπτυξη και άλλες διατάξεις» όπως ισχύει και μετά την έκδοση 
του Ν. 1895/90 «Συμπλήρωση διατάξεων του Ν. 1892/90 ρύθμιση 
συναφών θεμάτων και άλλες διατάξεις» άρθρο 1 παρ. 10, 

γ. του άρθρου 40 του Ν. 1884/90 «Διαρρυθμίσεις στην έμμεση φο¬ 
ρολογία και άλλες διατάξεις», 

δ. του Π.Δ. 394/91 «Οργανισμός του Υπουργείου Εθνικής Οικονο¬ 
μίας» (Α’ 141), . 

ε. του Π.Δ. 405/91 «Μεταφορά και συγχώνευση της Γενικής Γραμ¬ 
ματείας Εσωτερικού Εμπορίου και του Τμήματος Εσωτερικής Αγοράς 
της Γενικής Δ/νσεως Εσωτερικού Εμπορίου του Υπουργείου Εμπορίου 
στη Γενική Γραμματεία Διεθνών Οικονομικών Σχέσεων (ΔΟΣ) του 
Υπουργείου Εθνικής Οικονομίας» (Α’ 145). 

2. Την Υ 1687/17.2.92 κοινή απόφαση του Πρωθυπουργού και του 
Υπουργού Εθνικής Οικονομίας «Καθορισμός αρμοδιοτήτων των Υφυ¬ 
πουργών Εθνικής Οικονομίας» (Β' 104). 

3. Την αριθμ. Ε1/6581/20.11.90 κοινή απόφαση των Υπουργών 
Εμπορίου, Εθνικής Οικονομίας και Προεδρίας της Κυβέρνησης «Περί 
διευρύνσεως των μελών του Δ.Σ. του ΟΑΕΠ». 

4. Την αριθμ. Ε1/7246/28.12.90 κοινή απόφαση των Υπουργών 
Εθνικής Οικονομίας και Εμπορίου «Περί ανασυγκροτήσεως του Δ.Σ. 
του Οργανισμού Ασφάλισης Εξαγωγικών Πιστώσεων (ΟΑΕΠ)», απο¬ 
φασίζουμε: 

Ανασυγκροτούμε το Διοικητικό Συμβούλιο του Οργανισμού Ασφάλι¬ 
σης Εξαγωγικών Πιστώσεων (ΟΑΕΠ) και ορίζουμε τα μέλη του ως κα¬ 
τωτέρω: 

1. Φαίδων Στράτος, Οικονομολόγος Γεν. Δ/ντής & Πρόεδρος. 

Μέλη: 

1. Ανδρέας Γκάσιος, Γενικός Δ/ντής ΥΠΕΘΟ. ' 

2. Βασίλειος Παπατζανής, Δ/ντής ΥΠΕΘΟ. 

3. Παναγιώτης Μπέλος, Δικηγόρος. 

4. Νικόλαος Αδαμαντιάδης, Ασφαλιστής. 

5. Γεώργιος Κωνσταντινίδης, Πρόεδρος Συνδέσμου Τεχν. Εταιριών. 

6. Περικλής Δημητρόπουλος, Ασφαλιστής. 

7. Νικόλαος Γάτος, Πρόεδρος Πανελλήνιου Συνδέσμου Εξαγω- 
γέων. 

8. Ιωάννης Ακκάς, Μέλος Συνδέσμου Εξαγωγέων Βορείου Ελλάδος. 

Η θητεία των μελών του Διοικητικού Συμβουλίου λήγει την 

10.8.1995. 

Με την παρούσα απόφασή μας καταργείται η αριθμ. Ε1/7246/ 
28.12.90 κοινή απόφαση των Υπουργών Εθνικής Οικονομίας και 
Εμπορίου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 25 Σεπτεμβρίου 1992 

Ο ΥΦΥΠΟΥΡΓΟΣ 

ΑΡΙΣΤΕΙΔΗΣ ΤΖΙΠΛΑΚΟΣ 

Αριθ. 1091879/4888/1472/0014 (2) 


Παράταση προθεσμίας υποβολής δήλωσης Φ.Π.Α.' . 

Ο ΥΠΟΥΡΓΟΣ ΟΙΚΟΝΟΜΙΚΟΝ 

Έχοντας υπόψη: 

1. Τις κατωτέρω διατάξεις του Ν. 1642/86 για την εφαρμογή του 
φόρου προστιθέμενης αξίας και άλλες διατάξεις (ΦΕΚ 125 Α’) όπως 
ισχύουν: 

ά) Της περίπτ. α’ της παρ. 1 του άρθρου 31, και 

β) της παραγρ. 3 του άρθρου 58. 

2. Την Διάταξη της παρ. 5 του άρθρ. 22 του Ν. 2020/1992 (ΦΕΚ 
34/Α/92) με την οποία παρέχεται εξουσιοδότηση στον Υπουργό Οικο¬ 
νομικών να παρατείνει, με απόφαση, τις προθεσμίες που ορίζονται από. 
τις κείμενες φορολογικές διατάξεις για υποβολή φορολογικών δηλώ¬ 
σεων, σε εξαιρετικές περιπτώσεις. 

3. Την διάταξη του άρθρ. 8.του Ν. 1284/82 (ΦΕΚ 114/Α/82) με 
την οποία εξουσιοδοτείται ο Υπουργός Οικονομικών να παρατείνει, με 
αποφάσεις του, τις προθεσμίες καταβολής των βεβαιωμένων χρεών 
προς το Δημόσιο. 

4. Την ανάγκη διευκόλυνσης των επιχειρήσεων για την καταβολή 
του Φ.Π.Α., λόγω των πρόσφατων απεργιών των εργαζομένων στις 
Τράπεζες και τα ΕΛ.ΤΑ. 

5. Την ανάγκη διευκόλυνσης των ΠΑ.Ε για την καταβολή των χρεών 
λόγω των απεργιών των Τραπεζών. 

6. Την Υ.1847/1078399/1182/7.8.92 κοινή απόφαση του Πρω¬ 
θυπουργού και του Υπουργού Οικονομικών με την οποία εκχωρούνται 
αρμοδιότητες στους Υφυπουργούς Οικονομικών, αποφασίζουμε: 

1. Παρατείνεται μέχρι την 30η Σεπτεμβρίου 1992 η προθεσμία για 
την υποβολή της προσωρινής δήλωσης Φ.Π.Α., από τις επιχειρήσεις 
που τηρούν βιβλία Γ’ Κατηγορίας Κ.Φ.Σ., για τη φορολογική περίοδο 
Αυγούστου 1992, η οποία λήγει στις 25.9.1992. 

2. Παρατείνεται η καταβολή των δόσεων των ΠΑΕ για χρέη των που 
λήγουν μέχρι και 21.9.92 μέχρι και 28.9.92. 

Η απόφαση αυτή να δήμοσιευθεί στην Εφημερίδα της Κυβέρνήσεως. 

Αθήνα, 24 Σεπτεμβρίου 1992 

Ο ΥΦΥΠΟΥΡΓΟΣ 

ΜΙΧΑΗΛ ΓΑΛΕΝΙΑΝΟΣ 
-♦- 

Αριθ. 1090401/9034-20/0016 (3) 

Παράταση προθεσμιών υποβολής προσωρινών δηλώσεων ΦΠΑ βι¬ 
βλίων Β' κατηγορίας και προθεσμίας πληρωμής δεύτερης δόσης τε¬ 
λών κυκλοφορίας αυτ/των. 

Ο ΥΠΟΥΡΓΟΣ ΟΙΚΟΝΟΜΙΚΩΝ , 

Έχοντας υπόψη: 

1. Την διάταξη της παραγράφου 5 του άρθρου 22 του Ν. 2020/ 
1992 (ΦΕΚ 34/Α/92) με την οποία παρέχεται εξουσιοδότηση στον 
Υπουργό Οικονομικών να παρατείνει, με απόφαση, τις προθεσμίες που 
ορίζονται από τις κείμενες φορολογικές διατάξεις για υποβολή φορολο¬ 
γικών δηλώσεων, σε εξαιρετικές περιπτώσεις. 

2. Την διάταξη του άρθρου 8 του Ν. 1284/1982 (ΦΕΚ 114/Α/82) 
με την οποία εξουσιοδοτείται ο Υπουργός Οικονομικών να παρατείνει, 
με αποφάσεις του, τις προθεσμίες καταβολής των βεβαιωμένων χρεών 
προς το Δημόσιο: 

3. Την ανάγκη διευκόλυνσης των επιχειρήσεων για την καταβολή 

του Φ.Π.Α., λόγω των πρόσφατων απεργιών των εργαζομένων στις 
Τράπεζες και τα ΕΛ.ΤΑ. >' 

4. Την κοινή απόφαση Υ. 1847/1078399/1182/7.8.92 του 
Πρωθυπουργού και του Υπουργού Οικονομικών (ΦΕΚ 525/Β/92) με 
την οποία εκχωρούνται αρμοδιότητες στους Υφυπουργούς Οικονομι¬ 
κών, αποφασίζουμε: 

1. Παρατείνουμε μέχρι και 24 Σεπτεμβρίου 1992 την προθεσμία 
υποβολής προσωρινών δηλώσεων Φόρου Προστιθέμενης Αξίας για 
όσους τηρούν βιβλία Β' κατηγορίας ΚΒΣ, που έληξε στις 20 Σεπτεμ¬ 
βρίου 1992. 


2. Παρατείνουμε μέχρι 30 Οκτωβρίου 1992 την προθεσμία καταβο¬ 
λής της δεύτερης δόσης των τελών κυκλοφορίας αυτοκινήτων και μοτο- 
συκλετών, οικονομικού έτους 1992 που λήγει στις 30 Σεπτεμβρίου 
1992. 

Η απόφαση αυτή να δήμοσιευθεί στην Εφημερίδα της Κυβερνήσεως. 

Αθήνα, 21 Σεπτεμβρίου 1992 

Ο ΥΦΥΠΟΥΡΓΟΣ 

ΜΙΧ. ΓΑΛΕΝΙΑΝΟΣ 

. ♦ ■ -· .'· 

Αριθ. ΥΠΠΟ/ΚΑΤΕΧΝ/Α/18129/1196 (4) 

Χορήγηση άδειας ίδρυσης και λειτουργίας Μουσικής Σχολής στον Πέ¬ 
τρο Φυτιλά. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: ■ 

1. Το Ν. 1558/85 «Κυβέρνηση και Κυβερνητικά Όργανα». 

2. Το Π. Δ/γμα 941/77 «Περί Οργανισμού του Υπουργείου Πολιτι¬ 
σμού και Επιστημών». 

3. Το Β. Δ/γμα 16/66 «Περί ιδρύσεως ιδιωτικών μουσικών ιδρυμά¬ 
των». 

4. Το Ν. 299/76 «Περί ρυθμίσεως θεμάτων αφορώντων εις τον κα¬ 
νονισμό λειτουργίας των ιδιωτικών μουσικών ιδρυμάτων, ως και το από 
11.11.57 Β.Δ. «Περί κυρώσεως του εσωτερικού κανονισμού του 
Ωδείου Θεσσαλονίκης». 

5. Το άρθρο 29 του Ν. 1158/81 «Περί οργανώσεως και διοικήσεως 
Σχολών Ανωτέρας Καλλιτεχνικής Εκπαιδεύσεως». 

6. Το άρθρο 41 του Ν. 1597/86 «Προστασία και ανάπτυξη της Κι¬ 
νηματογραφίας και άλλες διατάξεις του Υπουργείου Πολιτισμού». 

7. Την απόφοςση αριθμ. ΥΠΠΟ/ΓΝΟΣ/33990/31.8.87 «Προϋπο¬ 
θέσεις λειτουργίας Τμήματος Κρουστών, ΥΠΠΟ/ΓΝΟΣ/33992/ 
31.8.87 «Προϋποθέσεις λειτουργίας Τμήματος Κλασσικής Κιθάρας» 
(ΦΕΚ 500/Β/87), ΥΠΠΟ/ΓΝΟΣ/33991/23.10.87 «Προϋποθέσεις 
λειτουργίας Τμήματος Κλαβικύμβαλου (τσέμπαλο), (ΦΕΚ 609/Β/ 
87). 

8. Την αριθμ. ΥΠΠΟ/ΓΝΟΣ/49095/30.10.91 απόφαση «Μετα¬ 
βίβαση αρμοδιοτήτων Υπουργού και δικαιώματος υπογραφής» με 
εντολή Υπουργού στους Γεν. Γραμματείς, Γεν. Δ/ντές και Προϊστάμέ-' 
νους των Δ/νσεων Τμημάτων και Γραφείων της Κ.Υ. του ΥΠ.ΠΟ 
(ΦΕΚ 987/Β'/28.11.91). 

9. Το από 21.8.1992 πρακτικό αυτοψίας της Διεύθυνσης Εσωτερι¬ 
κών της Νομαρχίας Αχαΐας. 

10. Την από 10.4.1992 αίτηση του Πέτρου Φυτιλά με τα συνημ¬ 
μένα δικαιολογητικά, αποφασίζουμε: 

1. Χορηγούμε στον Πέτρο Φυτιλά άδεια ίδρυσης και λειτουργίας 

Μουσικής Σχολής που θα στεγαστεί στο κτίριο της οδού Κορίνθου αριθ. 
278 στη Πάτρα και θα έχει την επωνυμία «ΜΟΥΣΙΚΗ ΣΧΟΛΗ ΦΟΙ¬ 
ΒΟΣ». . ·'·■.;· 

2. Η Μουσική Σχολή θα λειτουργήσει τα τμήματα: 

1. Ωδικής, 2. Αρμονίας, 3. Πληκτών, 4. Κλασσικής κιθάρας. 

3. Στην αίθουσα ομαδικής διδασκαλίας δεν επιτρέπεται η φοίτηση 
περισσοτέρων των δέκα πέντε (15) σπουδαστών. 

4. Η άδεια ισχύει από το σχολικό έτος 1992-93. 

Η απόφαση αυτή να δήμοσιευθεί στην Εφημερίδα της Κυβερνήσεως. 

Αθήνα, 24 Σεπτεμβρίου 1992 

Με εντολή Υπουργού 
Ο Διευθυντής 

ΠΟΑ. ΠΟΛΥΧΡΟΝΟΠΟΥΛΟΣ 

-♦- 

Αριθ. 33958/1967 (5) 

Χορήγηση δικαιώματος θέσεως σε κυκλοφορία ενός (1) ολόκληρου λεω¬ 
φορείου δημόσιας χρήσης σε πολύτεκνους επαγγελματίες οδηγούς 

με οκτώ (8) παιδιά και άνω. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του άρθρου 3 του Ν. 2078/1992 (Α' 139) «Συγκοι- 

νωνίες με θερμικά λεωφορεία στην περιοχή Αθηνών-Πειραιώς και Περί- 
χώρων». 

2. Τη με αριθμό 29078/1069/1992 (Β’ 522) κανονιστική από¬ 
φασή μας «καθορισμός των απαιτουμένων δικαιολογητικών και της 
διαδικασίας χορήγησης δικαιώματος θέσεως σε κυκλοφορία Λ Δ X αυ¬ 
τοκινήτου για την εξυπηρέτηση των συγκοινωνιακών αναγκών της πε¬ 
ριοχής Αθηνών-Πειραιώς και Περιχώρων». . 

3. Τις αιτήσεις πολυτέκνων επαγγελματιών οδηγών αυτοκινήτων, 
που υποβλήθηκαν εμπρόθεσμα και από τις οποίες προκύπτει ότι, μεταξύ 
αυτών, περιλαμβάνονται πολύτεκνοι με οκτώ (8) παιδιά και άνω. 

4. Την ανάγκη καλλίτερης επαγγελματικής αποκατάστασης των ως 
άνω πολυτέκνων επαγγελματιών οδηγών, αποφασίζουμε: 

Εγκρίνουμε τη χορήγηση δικαιώματος θέσεως σε κυκλοφορία ενός 
(1) ολόκληρου λεωφορείου αυτοκινήτου δημόσιας χρήσης στους πολυτέ¬ 
κνους επαγγελματίες οδηγούς, κατόχους επαγγελματικής άδειας οδήτ 
γησης Δ' ή Ε' κατηγορίας, με οκτώ (8) παιδιά και άνω, για την εξυπη¬ 
ρέτηση των συγκοινωνιακών αναγκών της περιοχής Αθηνών-Πειραιώς 
και Περιχώρων. 

Η απόφαση αυτή να κυρωθεί με νόμο και να δημοαιευθεί στην Εφημε¬ 
ρίδα της Κυβερνήσεως. 

Αθήνα, 25 Σεπτεμβρίου 1992 

Ο ΥΠΟΥΡΓΟΣ 

ΝΙΚΟΛΑΟΣ ΑΝ. ΓΚΕΛΕΣΤΑΘΗΣ 



Αριθ. 17827 (6) 

Τροποποίηση και κωδικοποίηση του Ο.Ε.Τ. του Δήμου Βιλίων Νομ. 

Αττικής. 

Ο ΝΟΜΑΡΧΗΣ ΔΥΤ. ΑΤΤΙΚΗΣ 
Έχοντας υπόψη: 

1. Τις διατάξεις του άρθρου 12 του Ν. 1188/81 περί κυρώσεως του 
κώδικα καταστάσεως προσωπικού ΟΤΑ, σε συνδυασμό με τις όμοιες 
του Π.Δ. 37α/87. 

2. Τις διατάξεις των άρθρων 14 καΐ'30 του Ν. 1586/86 και τις 
όμοιες του άρθρου 26 του Ν. 1832/89. 

3. Τις διατάξεις του άρθρου μόνου του Π.Δ/τος 331/83. 

4. Το αριθμ. 5/15/8.7.92 πρακτικό του Υπηρεσιακού Συμβουλίου, 
με το οποίο εκφράζει τη σύμφωνη γνώμη του, σχετικά με την τροποποί¬ 
ηση και κωδικοποίηση του Ο.Ε.Υ. του Δήμου αυτού, αποφασίζουμε: 

Εγκρίνουμε την αριθμ. 13/17.1.92 απόφαση του Δημοτικού Συμ¬ 
βουλίου Βιβλίων, με την οποία τροποποιείται και κωδικοποιείται ο Ορ¬ 
γανισμός Εσωτερικής Υπηρεσίας του Δήμου αυτού, ως εξής: 

Άρθρο Ιο *·'·γ 

ΣΥΓΚΡΟΤΗΣΗ ΥΠΗΡΕΣΙΩΝ . ’ 

1. Οι υπηρεσίες του Δήμου, συγκροτούνται από δύο τμήματα, ως 
εξής: 

Α. Τμήμα Διοικητικό 
Β. Τμήμα Τεχνικό 

2. Στο Διοικητικό Τμήμα, στο οποίο θα προΐσταται υπάλληλος του 
κλάδου ΔΕΙ Διοικητικού, ανήκουν οι εξής αρμοδιότητες: 

(α) Προσωπικού ·' 

(β) Δημοτικού Συμβουλίου και Δημαρχ. Επιτροπής ’ 

(γ) Μητρώων Αρρένων, Δημοτολογίων, Στρατολογίας 
(Δ) Λογιστηρίου, Προϋπολογισμού, εκκαθαρίσεων και εντολής δαπα¬ 
νών. ", 1 ' 

3. Στο Τεχνικό Τμήμα, στο οποίο θα προΐσταται υπάλληλος της κα¬ 
τηγορίας ΠΕ (τεχνικών κλάδων) ανήκουν οι εξής αρμοδιότητες: 

(α) έργων 

(β) Υπηρεσίας Κινήσεως 
(γ) Υπηρεσίας Υδρεύσεως 
(δ) Καθαριότητος - Νεκροταφείου 
(ε) Κήπων και Δενδροστοιχιών 

Άρθρο 2ο 

ΚΛΑΔΟΙ ΠΡΟΣΩΠΙΚΟΥ 
Α' Διοικητικό Προσωπικό: 


(α) Πέντε (5) θέσεις του κλάδου ΔΕΙ Διοικητικού με βαθμούς Γ -Α. 

(β) Μία (1) θέση του κλάδου ΔΕ15 εισπρακτόρων ΟΤΑ με βαθμούς 
Γ-Α. ' 

(γ) Μία (1) θέση του κλάδου ΥΕ1 κλητήρων - θυρωρών - γεν. καθη¬ 
κόντων/με βαθμούς Δ-Γ. 

Β' Τεχνικό Προσωπικό: 

(α) Μία (1) θέση του κλάδου ΠΕ3 Πολιτ. Μηχανικών, με βαθμούς 
Γ-Α. 

(β) Δύο (2) θέσεις τού κλάδου ΔΕ29 οδηγών αυτοκινήτων, με βαθ¬ 
μούς Γ-Α. 

(γ) Μία (1) θέση του κλάδου ΔΕ24 Ηλεκτρολόγων, με βαθμούς Γ-Α. 
(δ) Τρεις (3) θέσεις του κλάδου ΥΕ16 προσωπικού καθαριότητας με 
βαθμούς Δ-Γ. 

Γ’ Κλάδοι προσωρινών θέσεων (ΔΙΠΙΔ Φ.42/11440/31.12.86 
Κ.Υ.Α.). 

(α) Μία (1) θέση του κλάδου ΔΕ29 οδηγών αυτοκινήτων με βαθμούς 
Γ-Α. 

(β) Μία (1) θέση του κλάδου ΔΕ30 τεχνιτών (υδραυλικών) με βαθ¬ 
μούς Γ-Α. 

(γ) Μία (1) θέση του κλάδου ΔΕ38 χειριστών Η/Υ με βαθμούς Γ-Α. 
(δ) Δύο (2) θέσεις του κλάδου ΥΕ16 εργατών γενικά με βαθμούς 

δ-γ. · _ ν · 

Δ. Προσωπικό με σχέση εργασίας ιδιωτικού δικαίου αορίστου χρόνου 
(α) Μία (1) θέση οδηγού αυτοκινήτου. 

(β) Μία (1) θέση εργάτη καθαριότητας. 

(γ) Μία 31) θέση καθαρίστριας. 

(δ) Μία (1) θέση εργάτη ύδρευσης. 

. . , . Άρθρο 3ο , ,,, ,,.' , , 

Οι προαναφερόμενες Δημοτικές υπηρεσίες, ασκούν ενδεικτικά τις 
εξής αρμοδιότητες. 

ΔΙΟΙΚΗΤΙΚΕΣ ΥΠΗΡΕΣΙΕΣ: α) Γραφείο Προϊσταμένου 
Αυτός προΐσταται του προσωπικού του Τμήματος διοικητικού ασκών 
επόπτεία στουςυπαλλήλους. Επιμελείται για την κατά τον καλύτερο 
τρόπο κατανομή των εργασιών των Διοικητικών υπηρεσιών, ελέγχει 
άμεσα την απόδοση των εργαζομένων, μελετά τις συμφερότερες λύσεις 
στους διάφορους τομείς δραστηριότητας των εργαζομένων υπαλλήλών. 
Θεωρεί την προς τον Δήμο απευθυνόμενη αλληλογραφία και διαβιβάζει 
αυτήν διά της υπηρεσίας πρωτοκόλλου στα οικεία τμήματα και λοιπές 
υπηρεσίες. Τηρεί το εμπιστευτικό πρωτόκολλο εφόσον δεν τηρεί τούτο 
προσωπικώς ο Δήμαρχος. Διεξάγει την αλληλογραφία του Δήμου μετά 
των εποπτευουσών ή άλλων αρχών ή ιδιωτών. 

Παρακολουθεί τους δημοσιευομένους Νόμους και τις Νομολογίες επί 
του Δημοτικού Κώδικος, την εκτέλεση των Υπουργικών αποφάσεων, 
εγκυκλίων, διαταγών και παντός εν γένει στοιχείου που αφορά στη δη¬ 
μοτική Νομοθεσία και την ερμηνεία αυτής και κοινοποιεί τα ανωτέρω 
στις λοιπές υπηρεσίες του Δήμου κατά το ενδιαφέρον κάθε μία μέρος. ■■ 
β) Αρμοδιότητες προσωπικού 

Εκδίδει όλες τις αποφάσεις του Δημάρχου, σύμφωνα προς τις ισχύου- 
σες εκάστοτε διατάξεις των Νόμων τις.σχετικές με τις εν γένει υπηρεσια¬ 
κές μεταβολές του τακτικού προσωπικού του Δήμου, ήτοι: διορισμούς, 
μονιμοποιήσεις, προαγωγές απονομή επιδομάτων, χορήγηση αναρρω- 
τικών και κανονικών αδειών, απονομή ηθικών αμοιβών, επιβολή πει¬ 
θαρχικών ποινών, απολύσεις, κ.λπ. Διεξάγει όλην την αλληλογραφία 
του τμήματος προς τις προϊστάμενες και λοιπές αρχές που αφορά το τα¬ 
κτικό και έκτακτο προσωπικό και τους συνταξιούχους του Δήμου. 

Μεριμνά για την ενημέρωση και φύλαξη των ατομικών υπηρεσιακών 
φακέλλων του Δήμου ως και την ακριβή τήρηση και φύλαξη των κάτωθι 
βιβλίων των προβλεπόμενων υπό του Β.Δ/τος 542/61. ήτοι: α) του βι¬ 
βλίου Μητρώου υπαλλήλων β) του βιβλίου ημερομισθίου προσωπικού 
συνεργείων και του βιβλίου γενικού μητρώου συνταξιούχων. 

γ) Αρμοδιότητες Δημοτικού Συμβουλίου καί Δημαρχιακής Επιτρο¬ 
πής 

Κοινοποιεί την ημερήσια διάταξη στους Δημοτικούς Συμβούλους και 
τις υπηρεσίες του Δήμου. 

Συγκεντρώνει όλη την αλληλογραφία των εισηγητικών εγγράφων 
του Δημάρχου υπό την ιδιότητά του αυτή ή την του προέδρου της Δη- . 
μαρχιακής Επιτροπής των οποίων διαβιβάζονται τα σχετικά των συζη¬ 
τήσεων υποθέσεων και θεμάτων προς το Δημοτικό Συμβούλιο. 

, Επιμελείται της εγκαίρου κατά Νόμον δημοσιεύσεως των αποφά- 

σεων του Δημοτικού Συμβουλίου. 

Διαβιβάζει τις προς τις δημοτικές Επιτροπές παραπεμπόμενες υπο¬ 
θέσεις και συγκεντρώνει τις γνωμοδοτήσεις τούτων προς εισαγωγή των 
εν καιρώ στο Σώμα. > · 

? δ) Αρμοδιότητες Μητρώων - Δημοτολογίων και Στρατολογίας. 
Καταρτίζει και τηρεί τα κάτωθι βιβλία: 
α) Τα Μητρώα αρρένων του Δήμου, 
β) Το βιβλίο απογραφής κτηνών. 

Ενεργεί κάθε εργασία που έχει σχέση με τα Μητρώα Αρρένων και την 
απόγ'ραφή κτηνών και οχημάτων. 

Συντάσσει τους στρατολογικούς πίνακες του Δήμου και εν γένει διεκ- 
περαιώνει κάθε στρατολογικής φύσεως εργασία διά νόμου ανατιθεμένη 
στους Δήμους. 

Διενεργεί κάθε εκλογική εργασία δια νόμου ανατιθεμένη στους Δή- 
μους. 

Καταρτίζει, τηρεί και φυλάττει τα κάτωθι βιβλία: 
α) Γενικό Μητρώον Δημοτών (δημοτολόγιο) 
β) Βιβλίο πληθυσμού. 

γ) Βιβλίο πρακτικών Επιτροπής άρθρου 2 παρ. 1 του από 6.10.54 
Β.Δ/τος. 

δ) Βιβλίο ευρετήριον οικογενειακών μερίδων. 

Διενεργεί κάθε εργασία που έχει σχέση με τα Δημοτολόγια'όπως: έκ¬ 
δοση πιστοποιητικών, διενέργεια μεταβολών στις εγγραφές των δημο¬ 
τών στο Δημοτολόγιο, έκδοση αποφάσεων Δημάρχου, για τις εγγραφές 
ή μεταβολές εγγραφών στο δημοτολόγιο διεξαγωγή σχετικής αλληλο¬ 
γραφίας. 

ε) Αρμοδιότητες Λογιστηρίου - Προϋπολογισμού - εκκαθαρίσεως και 
εντολής δαπανών 

Καταρτίζει τον απολογισμό του Δήμου και μεριμνά για την έγκρισή 
του. Παρακολουθεί, συγκεντρώνει και τακτοποιεί λογιστικώς στα οικεία 
βιβλία τα αποτελέσματα εκτελέσεως του προϋπ/σμού του Δήμου. Συ¬ 
ντάσσει τον προϋπ/σμό εσόδων και εξόδων του Δήμου και τη προτάσει 
του λογιστηρίου, εισηγείται στο Δημοτικό Συμβούλιο τη διενέργεια σ’ 
αυτό διαφόρων τροποποιήσεων κατά τη διάρκεια της ισχύος τους. 

Παρακολουθεί, συγκεντρώνει και απεικονίζει λογιστικώς στα οικεία 
λογιστικά βιβλία τα αποτελέσματα της εκτελέσεως του προϋπ/σμού 
εσόδων και εξόδων του Δήμου, την κίνηση του δημοτικού χρέους και 
της Δημοτικής περιουσίας ως και άλλες συναφείς εργασίες που έχουν 
σχέση με τα οικονομικά του Δήμου. Εκδίδει τα πάσης φύσεως χρημα¬ 
τικά εντάλματα ευθυνόμενο για την πληρότητα των συνοδευόντων κάθε 
ένα από τα αυτά δικαιολογητικών και λοιπών παραστατικών στοιχείων. 

Τηρεί τα κάτωθι βιβλία προβλεπόμενα υπό το Β.Δ./τος 542/61 
ήτοι: 

α) Ημερολόγιο καταχωρήσεως εκδιδομένων χρηματικών ενταλμά¬ 
των. 

β) Καθολικό καταχωρήσεως εκδιδομένων χρηματικών ενταλμά¬ 
των. 

γ) Βιβλίο αναλαμβανομένων υποχρεώσεων, 
δ) Βιβλίο παρακολουθήσεως των επί αποδόσει λογ/σμών πιστώ¬ 
σεων. . ·) ·-. 

ε) Βιβλίο παρακολουθήσεως χρηματικών ενταλμάτων προπληρωμής 
και παγίας προκαταβολής. . 

ζ) Γραφείο βεβαιώσεως και εισπράξεως Δημοτικών προσόδων και 
Δημοτικής περιουσίας. 

Μεριμνά για την έγκαιρον βεβαίωση των φόρων, τελών και δικαιω¬ 
μάτων του Δήμου ως και παντός άλλου νομίμου εσόδου. 

Γενικώς δε ασκεί κάθε εργασία που αφορά στην κίνηση των εσόδων 
του Δήμου/' 

Τηρεί τα υπό του Β.Δ/τος 542/61 προβλεπόμενα βιβλία: 
α) βεβαιουμένων εσόδων 

β) διαχειρίσεως και εκμεταλλεύσεως ακινήτου περιουσίας κληροδο¬ 
τημάτων και δωρεών 
γ) κτηματολογίου 

δ) επίπλων και υλικού εν γένει μη αναλωσίμου. 

Μεριμνά για την καταχώρηση της κινητής και ακινήτου περιουσίας 
του Δήμου στα οικεία βιβλία και ενημερώνει το κτηματολόγιο 
η) γραφείο Πρωτοκόλλου - διεκπεραιώσεις - αρχείου και δημοσίων 
σχέσεων 

Μεριμνά για τήν πρωτοκόλληση όλων των εγγράφων του Δήμου ει¬ 
σερχομένων και εξερχομένων και μετά ταύτα διά την ταχεία διεκπεραί¬ 


ωση των στις αρμόδιες υπηρεσίες, εντός και εκτός του Δήμου. 

- Τηρεί το αρχείο όλων των υπηρεσιών, τμημάτων και γραφείων του 
Δήμου. 

Τηρεί τα κάτωθι βιβλία τα προβλεπόμενα υπό του Β.Δ/τος 542/61 
ήτοι: 

α) βιβλίο γενικού πρωτοκόλλου του Δήμου (εισερχομένων και εξερ¬ 
χομένων εγγράφων) 

β) βιβλίο διεκπεραιώσεως και (αλληλογραφίας του Δήμου. 
Ενημερώνει τους δημότες επί της αποστολής του Δήμου, των υπηρε¬ 
σιών που προσφέρει και του τρόπου λειτουργίας του. 

Επιμελείται του προγραμματισμού και της οργανώσεως εορτών και 
εκδηλώσεων προβολής και δημοσιότητος (εκθέσεων, συγκεντρώσεων, 
διαλέξεων, συνεδριάσεων κ.λπ) και της συντάξεως και εκδόσεως ενημε¬ 
ρωτικών και άλλων χρησίμων διά τους δημότες εντύπων. 

Β. ΤΕΧΝΙΚΑΙ ΤΠΗΡΕΣΙΑΙ 

1. Γραφείο Προϊσταμένου τμήματος 

Ο Προϊστάμενος προΤσταται των υπηρεσιών του τμήματος τεχνικού. 
Επιμελείται για την κατά τον καλύτερο τρόπο, κατανομή των εργα¬ 
σιών των τεχνικών υπηρεσιών, ελέγχει την απόδοση όλων των εργαζο¬ 
μένων του τεχνικού τμήματος. 

Ελέγχει και θεωρεί τους λογαριασμούς πιστοποίησης εκτέλεσης έρ¬ 
γων και προμηθειών καθώς και τις συντασσόμενες καταστάσεις του 
ημερομισθίου του εκτάκτου προσωπικού. Επίσης ελέγχει και θεωρεί 
τους συγκριτικούς πίνακες και μελέτες και γενικά ασκεί όλες τις αρμο¬ 
διότητες που προβλέπονται από τις εκάστοτε ισχύουσες σχετικές διατά¬ 
ξεις. 

2. Από τις τεχνικές υπηρεσίες τηρούνται τα παρακάτω βιβλία που 
προβλέπονται από το βδ 542/61 δηλαδή: 

α. βιβλίο εκτελούμενων έργων. 

β. βιβλίο μητρώου αυτοκινήτων ή μηχανημάτων και εργαλείων αυ¬ 
τών 

γ. βιβλίο ημερήσια κίνησης. 

δ. βιβλίο καταχώρησης ημερήσιας προμήθειας καυσίμων 
ε. βιβλίο καταχώρησης καυσίμων που καταναλώνονται 
στ. βιβλίο κίνησης συσσωρευτών 
ζ. βιβλίο κίνησης ελαστικών 
η. βιβλίο συντήρησης και επισκευών 
θ. βιβλίο καταχώρησης προμηθειών 

ι. βιβλίο εισαγομένων αυτοκινήτων και μηχανημάτων προς επισκευή 
κ. βιβλίο εργαλείων συνεργείου 

εκπονούνται κάθε φύσης μελέτες έργων και προμηθειών, μέσα στα 
επιτρεπόμενα από το νόμο εκάστοτε όρια δαπανών. 

Διατηρείται ειδικό αρχείο μελετών και συμβάσεων τεχνικών έργων, 
μαζί με τις σχετικές εγκρίσεις τους από τη Νομαρχία. 

Μελετούνται συνέχεια οι γενικές ανάγκες της πόλης και συντάσσεται 
το πρόγραμμα της αντιμετώπισής τους, ενημερώνοντας προς τούτο το 
Δήμαρχο. 

Λαμβάνεται μέριμνα για την εκλογή και πρόσληψη του απαιτουμέ- 
νου εργατοτεχνικού προσωπικού προς λειτουργία των εκάστοτε δη- 
μιουργούμενων συνεργείων καθαριότητας κήπων, ύδρευσης νεκροτα¬ 
φείου, ηλεκτροφωτισμού κ.λπ. 

Επιβλέπονται υπεύθυνα τα σχετικά συνεργεία στη λειτουργία τους 
και παρακολουθείται η απόδοση του προσωπικού αυτών. 

Επιμελείται και εκτελείται κάθε επισκευή και συντήρηση των δημοτι¬ 
κών έργων και κτιρίων. 

Επιμελείται κάθε εργασία σχετική με το σχέδιο πόλης του Δήμου. 
Εκπονούνται οι μελέτες και εφαρμόζεται το πρόγραμμα καθαριότη¬ 
τας της πόλης, παρακολουθούνται επισταμένως τα συνεργεία καθαριό- 
τητος στην εκτέλεση της υπηρεσίας των. 

Λαμβάνεται μέριμνα για τη συντήρηση και επισκευή των δημοτικών 
αυτοκινήτων και μηχανημάτων. 

Αναπτύσσεται γενικά κάθε δραστηριότητα, για την αποδοτική λει¬ 
τουργία όλων των υπηρεσιών που υπάγονται στις τεχνικές υπηρεσίες. 

Άρθρο 5ο 

Η κατανομή του προσωπικού κατά υπηρεσίας, τμήματα και γραφεία 
ενεργείται διά άποφάσεώς του Δημάρχου επί τη βάσει των εκάστοτε 
υπηρεσιακών αναγκών. 

Άρθρο 6ο 

Το επί συμβάσει εργασίας ιδιωτικού δικαίου προσωπικό και το λοιπό 
που παρέχει στο Δήμο τις υπηρεσίες του επί σχέσει εργασίας ιδιωτικού 
δικαίου προσωπικό, διέπεται από τις διατάξεις του Ν. 1188/81. 

Άρθρο 7ο 

Η ιατροφαρμακευτική, νοσοκομειακή και λοιπή περίθαλψη στο προ¬ 
σωπικό του Δήμου παρέχεται υπό του Ταμείου Υγείας Δημοτικών και 
Κοινοτικών Υπαλλήλων (ΤΥΔΚΥ) και του Ιδρύματος Κοινωνικών 
Ασφαλίσεων (ΙΚΑ) κατά την ισχύουσα νομοθεσία και τις διέπουσες τους 
ασφαλιστικούς τούτους οργανισμούς διατάξεις. 

Η παρούσα απόφαση θα δημοσιευτεί στην Εφημερίδα της Κυβερνή- 
σεως, μετά δε τη δημοσίευση αυτή, κάθε προηγούμενη απόφαση σχε¬ 
τική με τον ΟΕΥ Δήμου Βιλίων, παύει να ισχύει. 

Αιγάλεω, 16 Αυγούστου 1992 

Ο Νομάρχης 
ΑΘΑΝ. ΜΠΟΥΡΑΣ 


Αριθ. 27735 (7) 

Υπαγωγή του προσωπικού της κοινότητας Αυγείου Ν. Ηλείας στις 
δ/ξεις του Ν. 1188/81. 

Ο ΝΟΜΑΡΧΗΣ ΗΛΕΙΑΣ 

Με την 27735/14.10.1991 απόφαση του Νομάρχη Ηλείας, που 
εκδόθηκε σύμφωνα με τις διατάξεις του άρθρου 3 του Ν. 1188/81 σε 
συνδυασμό με τις όμοιες του άρθρου 30 του Π.Δ/τος 37/87 και ύστερα 
από σύμφωνη γνωμοδότηση του Υπηρεσιακού Συμβουλίου υπαλλήλων 
ΟΤΑ Ν. Ηλείας, υπάγεται το προσωπικό της κοινότητας Αυγείου στις 
διατάξεις του Α' μέρους Ν. 1188/81. 

Πύργος, 14 Οκτωβρίου 1991 

Με εντολή Νομάρχη 
Ο Διευθυντής κ.α.α. 

ΤΡ. ΙΙΑΝΙΤΣΑΣ 


Αριθ. 11395 '■ (8) 

Ονομασία νέου συνοικισμού Κοινότητας Λεπτοκαρυάς του Νομού Θε¬ 
σπρωτίας. 

Ο ΝΟΜΑΡΧΗΣ ΘΕΣΠΡΩΤΙΑΣ 

Έχοντας υπόψη: 

1. Τις διατάξεις του άρθρου 11 παρ. 2 του Π.Δ. 323/89 (Δ.Κ.Κ.). 

2. Την αριθ. 47/91 απόφαση του Κοινοτικού Συμβουλίου Λεπτοκα¬ 
ρυάς, περί ονομασίας του νέου συνοικισμού, που άπεγράφη ως αυτοτε¬ 
λής κατά τη γενική απογραφή πληθυσμού έτους 1991, σε «ΑΓΙΑ ΒΑΡ¬ 
ΒΑΡΑ». 

3. Τη σύμφωνη γνώμη του Συμβουλίου Τοπονυμιών η οποία διατυ¬ 
πώθηκε στη συνεδρίασ της 25ης-5.1992, αποφασίζουμε: . 

Εγκρίνουμε την αριθμ. 47/91 απόφαση του Κοινοτικού Συμβουλίου 
Λεπτοκαρυάς, περί ονομασίας του νέου συνοικισμού της στην περιφέρεια 
κοινότητας Λεπτοκαρυάς σε συνοικισμό «ΑΓΙΑ ΒΑΡΒΑΡΑ». 

Η απόφαση αυτή να δημοσιευθεί στην Εφημερίδα της Κυβερνήσεως 
(τ.Β’). , ■-■'··■ · 

Ηγουμενίτσα. 23 Σεπτεμβρίου 1992 
Ο Νομάρχης 

ΧΑΡΙΛΑΟΣ ΦΡΑΓΚΟΥΛΗΣ 


Αριθ. Β. 15955 (9) 

Τροποποίηση του Οργανισμού Εσωτερικής Υπηρεσίας (0ΕΥ) του Συν¬ 
δέσμου Ύδρευσης Καρδίτσας - Σοφάδων και πέριξ Κοινοτήτων.. 

Ο ΝΟΜΑΡΧΗΣ ΚΑΡΔΙΤΣΑΣ 
Έχοντας υπόψη: 

1. Τις διατάξεις της παρ. 3 του άρθρου 12 του Ν. 1188/81 «Κύ¬ 
ρωση του Κώδικα περί κατάστασης προσωπικού των ΟΤΑ». 

2. Τις διατάξεις του, Ν. 1586/86 & του Π.Δ. 37α/87. 


3. Την αριθμ. 2/20/9.7.92 σύμφωνη γνώμη του Υπηρεσιακού 
Συμβουλίου του άρθρου 14 παρ. 9 του Ν. 1586/86. 

_ 4. Την αριθμ. 45/91 απόφαση του Διοικητικού Συμβουλίου του Συν¬ 
δέσμου Υδρευσης Καρδίτσας - Σοφάδων και πέριξ Κοινοτήτων με την 
οποία τροποποιείται ο Οργανισμός Εσωτερικής Υπηρεσίας του Συνδέ¬ 
σμου, αποφασίζουμε: 

Εγκρίνουμε την αριθμ. 45/91 απόφαση του Διοικητικού Συμβουλίου 
του Συνδέσμου Υδρευσης Καρδίτσας - Σοφάδων και πέριξ Κοινοτήτων 
με την οποία τροποποιείται ο Οργανισμός Εσωτερικής Υπηρεσίας του 
Συνδέσμου ως εξής: 

ΑΡΘΡΟ 1 

ΤΜΗΜΑ ΥΠΗΡΕΣΙΩΝ 
Α. ΔΙΟΙΚΗΤΙΚΗ ΥΠΗΡΕΣΙΑ 
Β. ΤΕΧΝΙΚΗ ΥΠΗΡΕΣΙΑ 


ΑΡΘΡΟ 2 

Οργανική σύνθεση και διαβάθμιση των θέσεων του προσωπικού του 
Συνδέσμου ορίζεται ως εξής: 

Α. ΔΙΟΙΚΗΤΙΚΗ ΥΠΗΡΕΣΙΑ 

Προσωπικό Διοικητικής Υπηρεσίας. 

Κατηγορία ΔΕΙ Διοικητικού. 

α) Δύο (2) θέσεις του κλάδου ΔΕΙ Διοικητικού με βαθμούς Γ-Α. 

β) Μία (I) θέση του κλάδου ΔΕΙ Διοικητικού με βαθμό Γ-Α. 

Η θέση της παραγράφου β συστήθηκε με τον Ν. 1476/84 καί κά- 
ταργείται μόλις κενωθεί με οποιοδήποτε τρόπο. 

Β. ΤΕΧΝΙΚΗ ΥΠΗΡΕΣΙΑ 

1. Κλάδος ΠΕ5 Μηχανολόγων - Ηλεκτρολόγων. 

α) Μια (1) θέση του Κλάδου ΠΕ5 Μηχανολόγων Ηλεκτρολόγων με 
βαθμούς Γ-Α. 

2. Κλάδος ΠΕΙ2 Χημικών. 

α) Μια (1) θέση του Κλάδου ΠΕΙ2 Χημικών με βαθμούς Γ-Α. 

3. Κλάδος κατηγορίας Τεχνολογικής Εκπαίδευσης ΤΕ.. .. 

α) Μια (1) θέση του Κλάδου ΤΕ2 ί Ιατρικών Εργαστηρίων,, με βαθ¬ 
μούς Γ-Α. 

4. Κλάδος ΔΕ24 Ηλεκτρολόγων. 

α) Τρεις (3) θέσεις του Κλάδου ΔΕ24 , Ηλεκτρολόγων με βαθμούς 
Γ-Α. 

β) Τέσσερες (4) θέσεις του Κλάδου ΔΕ24 Ηλεκτρολόγων με βαθμούς 
Γ-Α. 

Οι θέσεις της παρ. 2 έχουν συσταθεί με το Ν. 1476/84 και με τη ΔΙ- 
ΠΙΔ.Φ42/24/11440/86 άρθρο 25 Ν. 1735/87 κοινή Υπουργική 
απόφαση και καταργούνται μόλις κενωθούν με οποιοδήποτε τρόπο. 

5. Κλάδος ΔΕ30 Τεχνιτών. 

«) Τρεις (3) θέσεις του κλάδου ΔΕ30 Υδραυλικών με βαθμούς Γ-Α. 

β) Πέντε (5) θέσεις του κλάδου ΔΕ30 Τεχνιτών με βαθμούς Γ-Α. 

Οι θέσεις της παρ. 2 έχουν συσταθεί με το Ν. 1476/84 και με την 
ΔΙΠΙΔ/Φ42/24/11440/86 ΑΡΘΡΟ 25 Ν. 1735/87) Κοινή Υπουρ¬ 
γική απόφαση και καταργούνται μόλις κενωθούν με οποιοδήποτε 
τρόπο. 

γ) Μια (1) θέση του κλάδου ΔΕ30 Τεχνιτών με βαθμούς Γ-Α. 

δ) Μια (1) θέση του κλάδου ΔΕ28 Χειριστού Μηχ/των. 

4. Κλάδος ΥΕ Βοηθητικό Προσωπικό 

α) Μια (1) θέσή του κλάδου ΥΕ 16 Προσωπικό Καθαριότητας. 

5. ΠΡΟΣΩΠΙΚΟ ΙΔΙΩΤΙΚΟΥ ΔΙΚΑΙΟΥ 

Α) Μια θέση καθαρίστριας με σύμβαση Ιδιωτικού Δικαίου Αορίστου 
Χρόνου με τρίωρη (3) απασχόληση την ημέρα. 

ΑΡΘΡΟ 3 ' . 

ΑΡΜΟΔΙΟΤΗΤΕΣ ΥΠΗΡΕΣΙΩΝ 

Το προσωπικό της Διοικητικής Υπηρεσίας ασχολείται με την τήρηση 
των πρακτικών του Δ.Σ. και της Εκτελεστικής Επιτροπής τη Σύνταξη 
των Αποφάσεων, την Ταμιακή και Λογιστική Υπηρεσία την παρακο¬ 
λούθηση των φακέλλων των έργων και τη τήρηση αρχείων αναλύσεων 
νερού. 

Η κατανομή των αρμοδιοτήτων'γίνεται με απόφαση του Προέδρου 

του Δ.Σ. . · ’ι' 

Ο Μηχανολόγος Ηλεκτρολόγος θα ασχολείται με την επίβλεψη των 

Μηχανολογικών και Ηλεκτρολογικών Εγκαταστάσεων των Διυλιστη¬ 
ρίων του Συνδέσμου Υδρεύσεως, για τη σωστή λειτουργία αυτών. 

Ο Χημικός θα ασχολείται με την ενέργεια όλων των Χημικών και 
Μικροβιολογικών αναλύσεων, του νερού μαζί με το Βοηθό Μικροβιο¬ 
λόγο. 

Το υπόλοιπο Τεχνικό Προσωπικό μεριμνά για 1 την απρόσκοπτη λει¬ 
τουργία των διϋλιστήρίων του Συνδέσμου, και τη συντήρηση των εγκα¬ 
ταστάσεων την επισκευή βλαβών στις εγκαταστάσεις των Διυλιστηρίων 
και του δικτύου διανομής του νερού και τών Υδατοπύργων. 

Το προσωπικό καθαριότητας μεριμνά για την καθαριότητα των γρα¬ 
φείων του Συνδέσμου που στεγάζονται οι Διοικητικές Υπηρεσίες καθώς 
και των χώρων των Διυλιστηρίων του Συνδέσμου Ύδρευσης. 

ΑΡΘΡΟ 4 

Σχετικά με την υπηρεσιακή κατάσταση των υπαλλήλων του Συνδέ¬ 
σμου ισχύουν οι διατάξεις του Ν. 1188/81 όπως αυτές τροποποιούνται 
κάθε φορά. 

Η απόφαση αυτή να δημοσιευθεί στην Εφημερίδα της Κυβερνήσεως. 

Καρδίτσα, 16 Σεπτεμβρίου 1992 

Ο Νομάρχης 
ΣΟΛΩΝ ΚΑΤΣΙΚΗΣ 

... -♦-' 

Αριθ.Β. 15959 (10) 

Ψήφιση Οργανισμού Εσωτερικής Υπηρεσίας Κέντρου Ανοικτής Προ¬ 
στασίας Ηλικιωμένων (ΚΑΠΗ) Δήμου Παλαμά Ν. Καρδίτσας. 

Ο ΝΟΜΑΡΧΗΣ ΚΑΡΔΙΤΣΑΣ 
Έχοντας υπόψη: 

1. Τις διατάξεις του άρθρου 12 παρ. 3 και 5 του Ν. 1188/81 «περί 
κυρώσεως του Κώδικα περί κατάστασης προσωπικού των Οργανισμών 
Τοπικής Αυτοδιοίκησης». 

2. Την αριθμ. 162/90 απόφαση του Δημοτικού Συμβουλίου Πα¬ 
λαμά με την οποία εκφράζει τη' σύμφωνη γνώμη του για την έγκριση 
της αριθμ. 6/90 απόφασης του Διοικητικού Συμβουλίου του ΚΑΠΗ 
Δήμου Παλαμά. 

3. Την αριθμ. 2/15/9.7.92 γνωμοδότηση του Υπηρεσιακού Συμ¬ 
βουλίου του άρθρου 14 παρ. 9 του Ν. 1586/86, αποφασίζουμε: 

Εγκρίνουμε την αριθμ. 162/90 απόφαση του Διοικητικού Συμβου¬ 
λίου του ΚΑΠΗ Δήμου Παλαμά περί ψηφίσεως του Οργανισμού Εσω¬ 
τερικής Υπηρεσίας (ΟΕΥ) αυτού, ως εξής: 

Άρθρο 1 

■ Υπηρεσίες - Προσωπικό 

Το Ν.Π.Δ.Δ. ΚΑΠΗ Δήμου Παλαμά συγκροτείται και οργανώνεται 
σε δύο (2) υπηρεσίες, τη Διοικητική και την Υγειονομική, οι οποίες θα 
καλυφθούν με τα παράκάτω γραφεία: 

Διοικητική Υπηρεσία 
α) Γραφεία Κοινωνικής Πρόνοιας 
Υγειονομική Υπηρεσία 
α) Γραφείο Κοινωνικής Πρόνοιας 
β) Γραφείο Φυσικοθεραπείας 
γ) Γραφείο Εργασιοθεραπείας 

Οι θέσεις του προσωπικού του ΚΑΠΗ Δήμου Παλαμά, διαρθρώνο¬ 
νται σε κλάδους, βαθμούς και ειδικές κατηγορίες προσωπικού, ως ακο¬ 
λούθως: 

Α. ΜΟΝΙΜΟ ΠΡΟΣΩΠΙΚΟ 

Κλάδος ΤΕ2 Κοινωνικών Λειτουργών 

Μια (1) θέση με βαθμούς Γ-Α Κοινωνικών Λειτουργών. 

ΥΓΕΙΟΝΟΜΙΚΟ ΠΡΟΣΩΠΙΚΟ 

Κλάδος ΤΕ10 Φυσιοθεραπευτών 

α) Μια (1) θέση με βαθμούς Γ-Α,' Φυσιοθεραπευτών 

Κλάδος ΤΕ6 Επισκεπτριών Αδελφών 

β) Μια (1) θέση με βαθμούς Γ-Α, Επισκεπτριών Αδελφών κατά προ¬ 
τίμηση και εν ελλείψει αυτών Αδελφή Νοσοκόμα Ανωτέρω Σχολών του 
κλάδου ΤΕ8, με βαθμό Γ-Α. 

Κλάδος ΠΕΙ5 Ιατρών 

γ) Μια (1) θέση γιατρού Φυσικής Ιατρικής και αποκατάστασης ή Γη- 
ριάτρου κατά προτίμηση καί ελλείψει αυτών, παθολόγου ή άλλης ειδικό¬ 


τητας, με βαθμούς Γ-Α. 

Κλάδος ΤΕ18 Εργοθεραπευτών 

δ) Μια (1) θέση Εργοθεράπευτή, με βαθμούς Γ-Α 

Κλάδος ΥΕ15 Οικογ. Βοηθών 

ε) Δύο (2) θέσεις Οικογενειακών Βοηθών του κλάδου ΥΕ15, με βαθ¬ 
μούς Δ-Γ. 

Ο τρόπος πρόσληψης και τα τυπικά προσόντα του μόνιμου Προσωπι¬ 
κού προβλέπονται από τις διατάξεις του Ν. 1188/81, «Περί κατάστα¬ 
σης Προσωπικού ΟΤΑ» και του Π.Δ. 37α/87. Τα καθήκοντα, οι περιο¬ 
ρισμοί ό χρόνος εργασίας, οι ηθικές αμοιβές, τα πειθαρχικά αδικήματα, 
οι ποινές, η λύση της υπαλληλικής σχέσης, η ιατροφαρμακευτική καί νο¬ 
σηλευτική περίθαλψη των μονίμων υπαλλήλων, που προβλέπονται από 
τον Οργανισμό αυτό, ρυθμίζονται από τις διατάξεις του Ν. 1188/81. 

Οι υπηρεσίες γραμματείας και διαχειρίσεων ανατίθενται σε Δημοτικό 
Υπάλληλο σύμφωνα με το άρθρο 109 του Ν. 1188/81 και σε μέλη του 
ΚΑΠΗ. 

Άρθρο 2 


Αρμοδιότητες προσωπικού του ΚΑΠΗ 

1. Της Κοινωνικής Υπηρεσίας προΐσταται ο αρχαιότερος Κοινωνικός 
Λειτουργός, ο οποίος είναι και συντονιστής της καλής λειτουργίας όλων 
των υπηρεσιών του ΚΑΠΗ, αναλυτικότερα δε έχει τις παρακάτω αρμο¬ 
διότητες: 

α) Συνεργάζεται με το υπόλοιπο προσωπικό του Κέντρου και έχει τη 
διοικητική ευθύνη της εύρυθμης λειτουργίας των υπηρεσιών του Κέ¬ 
ντρου δηλαδή του Ιατρείου, Φυσικοθεραπευτηρίου και των άλλων ειδι¬ 
κοτήτων που αποσκοπούν στην καλλίτερη εξυπηρέτηση των προστατευ- 
ομένων μελών. 

γ) Συνεργάζειται με τη διοίκηση του Κέντρου και έχει την ευθύνη για 
την οργάνωση, εκπαίδευση και αξιοποίηση των εθελοντών καθώς και 
τη διοικητική καί μόνο παρακολούθηση της πρακτικής άσκησης των 
σπουδαστών των Σχολών Κοινωνικής Εργασίας και άλλων σπουδα¬ 
στών των παραϊατρικών επαγγελμάτων, που τυχόν θα εκπαιδεύονται 
στο κέντρο. 

δ) Έχει την ευθύνη της επικοινωνίας με τους τοπικούς παράγοντες 
της περιοχής και της κοινότητας που λειτουργεί το Κέντρο με σκοπό τη 
διαφώτιση και συμμετοχή του στο πρόγραμμα. 

ε) Οργανώνει, σύμφωνα με το εγκεκριμένο πρόγραμμα, τις διάφορες 
εκδηλώσεις, ψυχαγωγικές, μορφωτικές κ.λ.π. του Κέντρου στα πλαίσια 
καλής συνεργασίας, με τους δημότες ή ιδιώτες εθελοντές, εφόσον υπάρ¬ 
χουν και με τα μέλη και γενικά αντιμετωπίζει κάθε έκτακτο θέμα που 
αφορά τη λειτουργία του Κέντρου. 

2. Του ιατρείου προΐσταται ο γιατρός, ο οποίος παρέχει τις ιατρικές 
του υπηρεσίες, φροντίζει για την ύστερα από εξέτασή του, παραπομπή 
των μελών σε άλλες ειδικότητες, συνιστά διενέργεια παρακλινικών εξε¬ 
τάσεων και παρέχει οδηγίες για φαρμακευτική αγωγή, επισκεπτόμενος 
σε έκτακτες περιπτώσεις και στο σπίτι το μέλος που έχει την ανάγκη 
του. 

3. Στο Ιατρείο του Κέντρου υπηρετεί: 

Επιακέπτρια αδελφή κατά προτίμηση ή Αδελφή Νοσοκόμα, της 
οποία το έργο είναι το εξής: 

α) Να βοηθά το γιατρό τις μέρες.και τις ώρες που λειτουργεί το ια¬ 
τρείο. " 

β. Μαζί με το γιατρό έχει την ευθύνη για τη φύλαξη και διαχείριση 
του φαρμακευτικού και υγειονομικού υλικού του Κέντρου. 

γ. Επισκέπτεται με εντολή του γιατρού τα μέλη στο σπίτι τους και 
παρέχει νοσηλευτικές φροντίδες και οδηγίες. 

Επισημαίνει τις περιπτώσεις των μελών που χρειάζονται οδηγίες και 
παρέχει πληροφορίες σχετικά με θέματα ατομικής και δημόσιας υγείας. 

Γ ενικά επιλαμβάνεται με κάθε θέμα υγείας που αφορά τα μέλη και 
τις οικογένειες τους. 

4. Στο Φυσικοθεραπευτήριο του κέντρου, προΐσταται ο φυσιοθερα¬ 
πευτής, ο οποίο ύστερα από γραπτή εντολή του γιατρού, εφαρμόζει φυ¬ 
σιοθεραπευτική αγωγή στα μέλη του Κέντρου που έχουν ανάγκη από 
αυτή. 

Φυσιοθεραπευτική αγωγή μπορεί να εκτελεσθεί στο σπίτι μελών σε 
έκτακτες και ειδικές ανάγκες τους, που κρίνει ο γιατρός. 

5. Στο Εργοθεραπευτήριο, προΐσταται ο εργοθεραπευτής, ο οποίος 
έχει ως έργα του την αξιοποίηση και τη δραστηριότητα του μέλους, για 
δημιουργική απασχόληση και παραγωγικό έργο με σκοπό και την οικο- 

νομική του ενίσχυση. Επίσης βοηθά το μέλος στην άσκηση για αυτοεξυ¬ 
πηρέτηση και στην ανάπτυξη ειδικών ενδιαφερόντων. 

Ο Εργοθεραπευτής μπορεί να παρέχει τις υπηρεσίες του και στο σπίτι 
του μέλους, όταν υπάρχει ειδική για τούτο ανάγκη. - 

6. Η οικογενειακή βοηθός προσφέρει τις υπηρεσίες της κυρίως στο 
σπίτι των μελών, για τις περιπτώσεις που ζουν μόνοι τους και έχουν 
ιδιαίτερες ανάγκες βοήθειας. Η βοήθεια συνίσταται στην παροχή υπηρε¬ 
σιών μέσα στο σπίτι, όπως είναι π.χ. ελαφρό μαγείρεμα, καθαριότητα, 
προμήθεια τροφίμων και διάφορες άλλες μικροεξυπηρετήσεις έξω από 
το σπίτι. Επίσης μεριμνά για την καθαριότητα και τον ευπρεπισμό όλων 
των χώρων του ΚΑΠΗ. 

7. Το Κέντρο Ανοιχτής Προστασίας Ηλικιωμένων του Δήμου, μπορεί 
να χρησιμοποιηθεί σαν κέντρο πρακτικής άσκησης σπουδαστών Σχολών 
Κοινωνικής Εργασίας και άλλων παραϊατρικών επαγγελμάτων. 

8. Ανάμεσα στις δραστηριότητες του Κέντρου είναι και η κινητοποί¬ 
ηση, εκπαίδευση και χρησιμοποίηση εθελοντικού προσωπικού, σε όλα 
τα προγράμματα, που θα προέρχεται κατά προτίμηση από το Δήμο και 
την περιοχή που λειτουργεί το Κέντρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Καρδίτσα, 16 Σεπτεμβρίου 1992 

Ο Νομάρχης 
ΣΟΛΩΝ ΚΑΤΣΙΚΗΣ 

-♦- . 

Αριθ. Α.Π. ΕΣ/7714 ■· * ·. (11) 

Σύσταση Επιχείρησης με την επωνυμία «Δημοτική Επιχείρηση Τεχνι¬ 
κών Έργων Θιναλίων (Δ.Ε.Τ.Ε.Θ.)» Ν. Κέρκυρας. 

_ Ο ΝΟΜΑΡΧΗΣ ΚΕΡΚΥΡΑΣ / ■ 

Έχοντας υπόψη: 

1. Τις διατάξεις του άρθρου 260 του Δ.Κ.Κ. (Π.Δ. 323/89) και του 

ΠΔ 250/89. ' , 

2. Την απόφαση του Υπουργού Εσωτερικών με αριθμό 25027/ 
9.4.84, που δημοσιεύθηκε στο αριθμ. 244/19.4.1984 (ΦΕΚ τ.Β’). 

3. Την απόφαση του Δημοτικού Συμβουλίου Δήμου Θιναλίου με 
αριθμό 84/92, αποφασίζουμε: 1 

. 1. Συνιστάται στο Δήμο Θιναλίου Δημοτική Επιχείρηση με την επω¬ 
νυμία «Δημοτική Επιχείρηση Τεχνικών Έργων Θιναλίου (ΑΕΤΕΘ) ως 
ίδιο Νομικό Πρόσωπο ιδιωτικού δικαίου, το οποίο διέπεται απο τις δια¬ 
τάξεις των άρθρων 260 έως 267 και 270, 274 και 287 του Π.Δ/τος 
323/89. 

2. Σκοπός της Επιχείρησης είναι: 

α) η υποβοήθηση του Δήμου Θιναλίων στο αναπτυξιακό του έργο, με 
την υλοποίηση του τεχνικού του προγράμματος και κατασκευής των έρ¬ 
γων που το συναποτελούν. 

β) η ανάληψη κατασκευής τεχνικών έργων άλλων ΟΤΑ και αναπτυ¬ 
ξιακών συνδέσμων ΟΤΑ ή λοιπών φορέων της περιοχής (κράτους και 
ευρύτερου δημόσιου τομέα, πολιτιστικών και λοιπών σωματείων της 
ΔΕΙΛΑ, της ΕΑΠΠΕ κ.λ.π.) καθώς και του ιδιωτικού τομέα, 

γ) η μεσοπρόθεσμη εκμετάλλευση λατομείων αδρανών υλικών στην 
μοναδική θεσμοθετημένη λατομική περιοχή της Κέρκυρας, Κάτω Γρά- 
βας Λουτσών, περιοχή ιδιοκτησίας Δήμου Θιναλίου (τέως Κοινότητας 
Λουτσών) και άμεσα του υφισταμένου λατομείου Λαυκίου. 

δ) η αξιοποίηση της ακίνητης περιουσίας του Δήμου Θιναλίου. 

ε) η δημιουργία εργοταξίου, καθώς και άλλων κύριων ή βοηθητικών 
χώρων για τις ανάγκες του. 

στ) η εκπόνηση και υλοποίηση κατασκευαστικού επενδυτικού προ¬ 
γράμματος οικιστικής και τουριστικής ανάπτυξης, η αναπαλαίωση των 
κτιρίων των παραδοσιακών οικισμών του Δήμου, η αξιοποίηση του οικι¬ 
σμού της παλιάς Περίθειας, η αξιοποίηση του Δάσους του Παντοκρά¬ 
τορα και η οικιστική ανάπλαση των υφισταμένων και των νέων οικι¬ 
σμών του Δήμου. 

ζ) η προμήθεια και εμπορία δομικών υλικών και του αναγκαίου μη¬ 
χανικού και ηλεκτρομηχανολογικού εξοπλισμού. 

η) η συμμετοχή σε άλλες επιχειρήσεις των ΟΤΑ. 

θ) η εκτέλεση επιμορφωτικών και άλλων συναφών προγραμμάτων με 
Κοινοτική ή άλλη συγχρηματοδότηση, με αντικείμενα που σχετίζονται 
με την κύρια δραστηριότητά τους. 1 

. 3. Η επιχείρηση διοικείται από επταμελές (7) διοικητικό Συμβούλιο, 
τα μέλη του οποίου ορίζονται μαζί με τους αναπληρωτές τους από το 


Δημοτικό Συμβούλιο. 

Από τα μέλη του Διοικητικού ΣΥμβουλίου τέσσερις (4) είναι αιρετοί 
εκπρόσωποι δημοτικοί Σύμβουλοι, ένας (1) είναι εκπρόσωπος του 
ελαιουργικού συνεταιρισμού Λαυκίου και δύο (2) είναι δημότες ή κάτοι¬ 
κοι του Δήμου με πείρα ή γνώσεις σχετικές με το αντικείμενο της Επι- 
χείρησης. / 

Στα μέλη του Διοικητικού Συμβουλίου προστίθεται και εκπρόσωπος 
των εργαζομένων στην Επιχείρηση, αν αυτή απασχολεί περισσότερους 
από είκοσι εργαζόμενους. 

4. Η Διοίκηση της επιχείρησης διέπεται από κανονισμό Διοίκησης 
και Διαχείρισης και Λειτουργίας του Διοικητικού Συμβουλίου, ενώ η 
διαχείριση απο «Κανονισμό Διαχείρισης καυ παρακολούθησης τεχνικών 
έργων και προμηθειών». 

Τη λειτουργία της ΔΕΤΕΘ θα συμπληρώσουν οι κανονισμοί α) Προ¬ 
σωπικού και β) Εσωτερικού κανονισμού Υπηρεσιών, οι οποίοι θα συντα¬ 
χθούν από το Δ.Σ. της επιχείρησης. 

5. Η διάρκεια της επιχείρησης είναι είκοσι (20) χρόνια από τη δημο¬ 
σίευση της απόφασης αυτής στην Εφημερίδα της Κυβέρνησης. 

6. Έδρα της επιχείρησης είναι η έδρα του Δήμου Θιναλίου Κέρκυρας. 

7. Ο Δήμος διαθέτει στην επιχείρηση χρηματικό ποσό 20.000.000 
δρχ. ως αρχικό κεφάλαιό της. 

8. Πόροι της επιχείρησης είναι τα έσοδα από την άσκηση της δραστη- 
ριότητάς της, οι πρόσοδοι από την τυχόν απόκτηση περιουσίας της, δά¬ 
νεια, κληρονομιές, εισφορές, δωρεές και λοιπές επιχορηγήσεις. 

9. Η επιχείρηση διαλύεται: α) με απόφαση του Δημοτικού συμβου¬ 
λίου, με την απόλυτη πλειοψηφία των μελών του και απόφαση του Νο- 
μάρχη, β) όταν λήξει χωρίς να παραταθεί η διάρκεια της επιχείρησης 
και γ) σε περίπτωση πτώχευσης της επιχείρησης, τη διάλυση της επι¬ 
χείρησης ακολουθεί η εκκαθάριση. 

Εκτός από την περίπτωση της πτώχευσης, η εκκαθάριση γίνεται από 
εκκαθαριστές που ορίζονται από το Δημοτικό Συμβούλιό. 

Στην εκκαθάριση διεκπεραιώνονται οι εκκρεμείς υποθέσεις, εισπράτ- 
τονται οι απαιτήσεις, ρευστοποιέίταί η περιουσία και πληρώνονται τα 
χρέη της επιχείρησης. 

Το υπόλοιπο περιέχεται στο Δήμο. 

10. Η συγκρότηση, η λειτουργία και οι αρμοδιότητες των οργάνων 
διοίκησης, η λειτουργία, η διαχείριση και η εποπτεία της επιχείρησης, 
διέπονται από τις σχετικές με τις δημοτικές και κοινοτικές επιχειρήσεις 
διατάξεις του ΔΚΚ (Π.Δ. 323/89) και την με αριθμ. 25027/ 
9.4.1984 απόφαση του Υπουργού Εσωτερικών που δημοσιεύθηκε στο 
αριθμ. 244/19.4.1984 ΦΕΚ, τεύχος Β'. 

Η απόφαση αυτή να δημοσιευθεί στην Εφημερίδα της Κυβερνήσεως. 

Κέρκυρα, 21 Σεπτεμβρίου 1992 
Ο Νομάρχης 

ΘΕΟΦΙΛΟΣ ΒΑΣΙΛΕΙΟΥ 

- ♦ - 

Αριθ. 2122 (12) 

Τροποποίηση της παρ. 2 του άρθρ. 16 του Κανονισμού λειτουργίας, 

Διοικήσεως και Παροχών του ΚΑΦ Λιμένος-Ξηράς Κορίνθου. 

Ο ΝΟΜΑΡΧΗΣ ΚΟΡΙΝΘΙΑΣ 
Έχοντας υπόψη: · . ■ 

1. Τις διατάξεις του Κ.Ν. 5167/1932 «Περί ρυθμίσεως των εις τους 
Λιμένας Φορτ/κών εργασιών κ.λπ.» όπως τροποποιήθηκε από το Ν.Δ. 
1254/49. 

2. Τις διατάξεις του Π.Δ. 369/89 «Οργάνωση των υπηρεσιών εργα¬ 
σίας των Νομαρχιών». ■>' 

3. Την αριθ. 286/10.2.1992 Απόφαση Νομάρχη Κορινθίας «Περί 
τροποποιήσεως της παρ. 2 του άρθρου 16 του Κανονισμού λειτουργίας, 
Διοικήσεως και παροχών του ΚΑΦ Λιμένος-Ξηράς Κορίνθου». 

4. Το αριθμ. 13433/28.7.1992 έγγραφο του Υπουργείου Εργα¬ 
σίας «Περί αναπροσαρμογής της εφ’ άπαξ αποζημιώσεως των φορτ/ 
τών του ΚΑΦ-Λιμένος-Ξηράς Κορίνθου για το έτος 1992», αποφασί¬ 
ζουμε: ... 

Εγκρίνουμε την τροποποίηση της παρ. 2 του άρθρου 16 του Κανονι¬ 
σμού λειτουργίας και παροχών του ΚΑΦ Λιμένος-Ξηράς Κορίνθου που 
εγκρίθηκε με την με αριθ. 115544/7062/65 απόφαση του Υπουργού 
Εργασίας και τροποποιήθηκε μεταγενέστερα ως εξής: «το κατάβαλλό- 

μενο ατούς δικαιούχους ποσό της ,εφ’ άπαξ αποζημίωσης ορίζεται ανά¬ 
λογα με τα χρόνια συμμετοχής στο ΚΑΦ» ως ακολούθως: 

1. Για όσους έχουν 10 έτη συμμετοχής στο ΚΑΦ Λιμένος-Ξηράς Κό¬ 
ρινθου (633.600) δρχ. εξακόσιες τριάντα τρεις χιλιάδες εξακόσιες δρχ. 

2. Για κάθε χρόνο συμμετοχής περά από τη ΙΟετία και μέχρι συ- 
μπληρώσεως 20 ετών συμμετοχής στο ΚΑΦ θα χορηγείται ποσό 
106.920 δρχ. κατ’έτος. 

3. Για κάθε χρόνο συμμετοχής από τα 20 και μέχρι συμπληρώσεως 
30 ετών θα χορηγείται ποσό 111.320 δρχ. κατ’ έτος. 

4. Γιά κάθε χρόνο συμμετοχής από τα 31 και μέχρι συμπληρώσεως 
35 ετών συμμετοχής στο ΚΑΦ θα χορηγείται ποσό 103.350 δρχ. κατ’ 
έτος. 

5. Το ανώτατο όριο αποζημίωσης σε καμμιά περίπτωση δεν θα υπερ¬ 
βαίνει το ποσό των 3.332.750 δρχ. 

' Κλάσμά του χρόνου μεγαλύτερο τών 6 μηνών, υπολογίζεται ως ολό¬ 
κληρο έτος για του υπολογισμό της προσαύξησης, όχι όμως και για τη 
θεμελίωση δικαιώματος για τη χορήγηση της παροχής». 

Η απόφαση αυτή να δημοσιευθεί στην Εφημερίδα της Κυβερνήσεως. 

Κόρινθος, 28 Αυγούστου 1992 

Ο Νομάρχης 
ΧΡΙΣΤΟΣ ΛΑΔΙΑΣ 

-♦—- 

Αριθ. Ε, 17353 ; (13) 

Υπαγωγή τακτικού προσωπικού Κοινότητας Σπάρτου Ν. Κοζάνης στις 
διατάξεις του Α' μέρους του Ν. 1188/81. 

Ο ΝΟΜΑΡΧΗΣ ΚΟΖΑΝΗΣ 
Έχοντας υπόψη: 

1. Τις διατάξεις του άρθρου 3 του Ν. 1188/81 «περί κυρώσεως του 
κώδικα περί καταστάσεως προσωπικού ΟΤΑ». 

2. Την 29/92 απόφαση του Κοινοτικού Συμβουλίου, Σπάρτου περί 
υπαγωγής του τακτικού προσωπικού της Κοινότητας στις διατάξεις του 
Α' μέρους του Ν. 1188/81. 

3. Το ότι α) ο μέσος όρος των τακτικών εσόδων που πραγματοποίησε 
η Κοινότητα Σπάρτου κατά τα έτη 1990 και 1991 ανήλθε στο ποσό 
των 2.608.535 δρχ., β) το τριπλάσιο του ποσού στο οποίο ανέρχεται η 
ετήσια δαπάνη του βασικού μισθού δύο υπαλλήλων του 24ου μισθολογι- 
κού κλιμακίου ανέρχεται σε 2.088.000 δρχ. 

3. Την 5/92 σύμφωνη γνωμοδότηση του Υπηρεσιακού Συμβουλίου 
του άρθρου 14 παραγ. 9 του Ν. 1586/86, αποφασίζουμε: 

Την υπαγωγή του τακτικού προσωπικού της Κοινότητας Σπάρτου 
στις διατάξεις του Α' μέρους του Ν. 1188/81. 

Η παρούσα να δημοσιευθεί στην Εφημερίδα της Κυβερνήσεως. 

Κοζάνη, 18 Σεπτεμβρίου 1992 

Με εντολή Νομάρχη 
Ο Προϊστάμενος Διεύθυνσης 
ΜΑΝΘΟΣ ΤΖΙΑΣΤΟΥΔΗΣ 

Αριθ. 917 (14) 

Τροποποίηση της παραγρ. 2 του άρθρου 16 και του άρθρου 21 του Κα¬ 
νονισμού λειτουργίας του ΚΑΦ Λιμένα Ρεθύμνου. 

Ο ΝΟΜΑΡΧΗΣ ΡΕΘΥΜΝΟΥ 
Έχοντας υπόψη: 

1. Τις διατάξεις του άρθρου 11 του Κωδ. Νόμου 5167/1931 «περί 
ρυθμίσεως των εις τους λιμένας φορτ/κών εργασιών ως ετροποποιήθη 
και συνεπληρώθη μεταγενεστέρως υπό των διατάξεων του Ν.Δ. 


1254/49 «περί συμπληρώσεως και τροποποιήσεως διαφόρων διατά¬ 
ξεων περί φορτ/σεων Νόμων». 

2. Τις διατάξεις της παρ. 6 του άρθρου 2 του Β.Δ. 711/70 «περί του 

τρόπου καθορισμού των διατηρουμένων υπέρ του Υπουργού και Περιφε¬ 
ρειακών Αρχών διανομαρχιακού επιπέδου του Υπουργείου Εργασίας 
αρμοδιοτήτων». ' 

3. Τις διατάξεις του Π.Δ. 369/16.6.89 «περί οργανισμού Υπουρ¬ 
γείου Εργασίας». 

4. Το άρθρο 16 & 2 και άρθρ. 21 του Κανονισμού του ΚΑΦ Λιμένα 
Ρεθύμνου (απόφαση Υπ. Εργασίας αριθ. 16558/7.3.60, ΦΕΚ 213/ 
Β/19.5.60) όπως τροποποιήθηκε με τις αποφάσεις του επιθ/τού Κρή¬ 
της αριθ. 535/6.9.76 (ΦΕΚ 1157/Β/20.9.76) και 104220/ 
10.4.79 (ΦΕΚ 449/6/10.5.79) και τις αποφάσεις της Νομαρχίας 
Ρεθύμνου Τμήμα Επιθ/σής Εργασίας 123105/82/20.1.83, 371/ 
1.4.85,693/2.6.86,463/7.5.87,613/3.6.88,1120/22.8.89 και 
1149/26.9.90. 

5. Το αριθ. 3/10.2.1992 αντίγραφο πρακτικού συνεδριάσεως της 
ΔΕ-ΕΡΦ Λ. του ΚΑΦ Λιμένα Ρεθύμνου που μας υποβλήθηκε με το 
αριθ. 36/10.3.92 έγγραφο του Προέδρου της Επιτροπής «περί τροπο¬ 
ποιήσεως των άρθρων 16 & 2 και 21 του ισχύοντος κανονισμού του 
ΚΑΦ Λιμένα Ρεθύμνου. 

6. Το αριθ. 14150/28.7.1992 έγγραφο του Υπουργείου Εργασίας 
«περί αναπροσαρμογής της εφ’ άπαξ αποζημίωσης φορτ/τών και εξό¬ 
δων κηδείας του ΚΑΦ Λιμένα Ρεθύμνης». 

7. Την οικονομική δυνατότητα του ΚΑΦ Λιμένα Ρεθύμνης, αποφασί¬ 
ζουμε:-. 

Τροποποιούμε την παρ. 2 του άρθρου 16 και το άρθρο 21 του ισχύο- 
ντος Κανονισμού του ΚΑΦ Λιμένα Ρεθύμνου ως κατωτέρω: 

Άρθρο 16“ 

Ποσόν εφ’ άπαξ αποζημιώσεως 


2. Το ποσόν της εφ’ άπαξ αποζημιώσεως το οποίο θα καταβάλλεται 
στους δικαιούχους ορίζεται με ομαλές συνθήκες του ΚΑΦ ανάλογα με 
τα έτη συμμετοχής στο ΚΑΦ ως ακολούθως: 

Για τους έχοντες 10 έτη συμμετοχή στο ΚΑΦ δρχ. (221.000). ,Το 
ποσόν αυτό θεωρούμενο βασικό προσαυξάνεται κατά (27.300) δρχ. για 
κάθε έτος συμμετοχής στο ΚΑΦ πέραν της 1 θετούς συμμετοχής και μέ¬ 
χρι συμπληρώσεως 20ετούς συμμετοχής. 

Για κάθε έτος πέραν της 20ετούς συμμετοχής προσαυξάνεται κατά 
.. (32.500) δρχ. του συνολικού ποσού της εφ’ άπαξ αποζημίωσης μη δυ- 
ναμένου να υπερβεί τις (981.500) δραχμές. 

Κλάσμα του έτους πάνω από έξι μήνες θεωρείται πλήρες έτος και 
υπολογίζεται για την προσαύξηση όχι όμως και για την εδραίωση του 
δικαιώματος. 

Άρθρο 21 

Σε περίπτωση θανάτου φορτ/τή εφοδιασμένου με βιβλιάριο επαγγελ¬ 
ματικής ταυτότητας της Ε.Ρ.Φ.Λ. ανεξάρτητα αν οι δικαιούχοι του δι¬ 
καιούνται της εξ’ αιτίας θανάτου εφ’ άπαξ αποζημιώσεως καταβάλλε¬ 
ται βοήθημα για έξοδα κηδείαςί μέχρι του ποσού των 200.000 δραχ¬ 
μών που καταβάλλεται στην οικογένεια του θανόντος ή στουε; επιμελου- 
μένους την κηδεία του. 

Η ισχύς της απόφασης αυτής αρχίζει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ρέθυμνο, 26 Αυγούστου 1992 

Ο Νομάρχης 
ΠΑΝ. ΚΛΑΔΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



